ช่วงเช้าใครมีเรียน มาช็อปตลาดสามย่าน หรือส่งลูกหลานเรียนพิเศษ นอกจากทานอาหารเช้าเป็นโจ๊กเจ้าดังแล้ว เดินเข้ามาในซอยข้างโจ๊ก หรือซ.จุฬา52 ประมาณ100เมตร ด้านขวามือจะเจอร้านก๋วยจั้บน้ำใส มีร้านผลไม้อยู้ด้านหน้าร้าน ร้านนี้มีดีตรงที่ เครื่องในที่นำมาให้ทานสะอาดและไม่มีกลิ่นคาวเลย
เมนู
- ก๋วยจั้บน้ำใส มีดีที่เครื่องใน น้ำซุปใส่พริกไทยมาพอสมควร
- เกาเหลาเลือดหมูทายคู่กับข้าวสวยร้อนๆ ใส่"จิงจูฉ่าย" มาเยอะทีเดียว 
    "จิงจูฉ่าย"เป็นผักที่มีประโยชน์มากค่ะ ใบคล้ายๆกับคึ่นช่าย แต่ไม่มีกลิ่นรุนแรง คนจีนชอบนำมาต้มน้ำแกง ที่บ้านม่าม๊าจะนำจิงจูฉ่ายมาต้มกับน้ำซุปกระดูกหมู ตอกไข่เป็นลูกๆลงไปแบบไม่ต้องตีให้แตกตามจำนวนสมาชิกในบ้าน และใส่วุ้นเส้นปิดท้าย สรรพคุณช่วยฟอกเลือด บำรุงเลือด และมีโซเดียมต่ำจึงเหมาะกับคนที่เป็นโรคไต ถือเป็นยาเย็นค่ะ